**Ministru kabineta rīkojuma projekta**

**“Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Latvijas Nacionālās sporta padomes 2014.gada 24.jūlija sēdē Izglītības un zinātnes ministrijai (turpmāk – IZM) dotais uzdevums (prot. Nr.3 3.§., 3.3. un 3.4.2.apakšpunkts). 2. Likuma “Par valsts budžetu 2014.gadam” 33.panta 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | IZM izstrādātajā informatīvajā ziņojumā “Par Murjāņu sporta ģimnāzijas turpmāko darbību” (turpmāk – Ziņojums) norādīts, ka 2014.gadā Murjāņu sporta ģimnāzijas (turpmāk – Ģimnāzija) esošo būvju rekonstrukcijas un multifunkcionālas slēgtas sporta manēžas būvniecības projekta (turpmāk – Projekts) īstenošanai piešķirtos valsts budžeta līdzekļus 4`799`169 *euro* apmērā apgūt nav iespējams.  Jautājums par Ģimnāzijas turpmāko darbību, kā arī Projekta īstenošanai 2014.gadā paredzēto valsts budžeta līdzekļu pārdali tika izskatīts Latvijas Nacionālās sporta padomes 2014.gada 24.jūlija sēdē. Klātesot visām iesaistītajām pusēm, kā arī, detalizēti izvērtējot esošo situāciju un iespējamos risinājuma variantus (t.sk., Ministru kabineta 2014.gada 8.aprīļa sēdē pieņemto konceptuālo lēmumu (prot. Nr.20 31.§) par Projekta īstenošanai paredzētā finansējuma pārdali Daugavas stadiona sagatavošanas darbu finansēšanai XI Latvijas Skolu jaunatnes dziesmu un deju svētku, kā arī XXVI Vispārējo latviešu Dziesmu un XVI Deju svētku norises nodrošināšanai), tika atbalstīta (prot. Nr.3 3.§, 3.2.apakšpunkts) nepieciešamība steidzami veikt pasākumus, lai nodrošinātu Ģimnāzijas darbības nepārtrauktību, kā arī uzlabotu audzēkņu ikdienas sadzīves apstākļus, šim mērķim izmantojot Projekta īstenošanai 2014.gadā paredzētos valsts budžeta līdzekļus 350`000 *euro* apmērā. Tāpat tika nolemts (prot. Nr.3 3.§, 3.3.apakšpunkts) aicināt Ministru kabinetu veikt Projekta īstenošanai 2014.gadā paredzēto valsts budžeta līdzekļu 4`449`169 *euro* apmērā pārdali šādiem mērķiem:   1. Daugavas stadiona sagatavošanai XI Latvijas Skolu jaunatnes dziesmu un deju svētku norises nodrošināšanai – 471`350 *euro* apmērā; 2. Bobsleja un kamaniņu trases “Sigulda” sagatavošanai 2015.gada pasaules čempionāta kamaniņu sportā norises nodrošināšanai, t.sk. galvenā informācijas tablo iegādei, trases apskaņošanas sistēmas iegādei un uzstādīšanai, starta (arī junioru) un finiša zonu izveidei atbilstoši starptautisko sporta federāciju prasībām, kā arī infrastruktūras renovācijai un labiekārtošanai – 678`580 *euro* apmērā; 3. Sporta centra “Mežaparks” rekonstrukcijai, primāri veicot Latvijas Olimpiskās vienības darbības nodrošināšanai nepieciešamā Sporta medicīnas centra (R.Feldmaņa ielā 11, Rīgā) rekonstrukciju un aprīkošanu, kā arī veicot sporta centra jumta remontu – 577`820 *euro* apmērā; 4. Multifunkcionālas vieglatlētikas manēžas būvniecībai J.Daliņa stadionā Valmierā – 2`721`419 *euro* apmērā.   Ievērojot minēto, Ziņojumā IZM rosina daļu no Projekta īstenošanai 2014.gadā piešķirtajiem valsts budžeta līdzekļiem 350`000 *euro* apmērā atstāt Ģimnāzijai un novirzīt tos Ziņojumā minēto pasākumu īstenošanai, lai nodrošinātu Ģimnāzijas darbības nepārtrauktību, kā arī jau 2014.gadā uzlabotu Ģimnāzijas audzēkņu ikdienas sadzīves apstākļus. Pārējos Projekta īstenošanai 2014.gadā piešķirtos valsts budžeta līdzekļus **4`449`169 *euro*** apmērā Ziņojumā IZM rosina **pārdalīt** uz IZM budžeta apakšprogrammu 09.04.00 “Sporta būves” un novirzīt iepriekšminēto Latvijas Nacionālās sporta padomes sēdē noteikto mērķu finansēšanai.  Ņemot vērā to, ka detalizēta informācija par sporta bāzēm, kurām tiek novirzīts finansējums, ir sniegta citos Ministru kabinetā jau izskatītajos dokumentos (piemēram, informatīvajā ziņojumā “Par situāciju Daugavas stadionā XI Latvijas Skolu jaunatnes dziesmu un deju svētku norises nodrošināšanai” [TA-692] un Ministru kabineta 2013.gada 4.novembra rīkojuma Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali” sākotnējās ietekmes novērtējuma ziņojumā (anotācijā)), kā arī to, ka jautājums par finansējuma pārdali detalizēti izvērtēts Latvijas Nacionālās sporta padomes 2014.gada 24.jūlija sēdē, papildus informācija šajā sākotnējās ietekmes novērtējuma ziņojumā (anotācijā) netiek sniegta.  Saskaņā ar likuma “Par valsts budžetu 2014.gadam” 33.panta 3.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 32.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali.  Ievērojot minēto, IZM ir izstrādājusi attiecīgu Ministru kabineta rīkojuma projektu. Ņemot vērā Latvijas Nacionālās sporta padomes 2014.gada 24.jūlija sēdē doto uzdevumu (prot. Nr.3 3.§, 3.4.2.apakšpunkts), Ministru kabineta rīkojuma projektā (tā 4.punktā) noteikts, ka piešķirtie valsts budžeta līdzekļi ir jāizlieto līdz 2014.gada 31.decembrim, kā arī paredzēts uzdevums IZM kontrolēt finansējuma izlietojumu atbilstoši mērķim. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ņemot vērā to, ka Ministru kabineta rīkojuma projekts izstrādāts, ņemot vērā Latvijas Nacionālās sporta padomes 2014.gada 24.jūlija sēdē Ministru kabinetam izteikto aicinājumu (prot. Nr.3 3.§., 3.3.apakšpunkts), papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku.  Lai saistībā ar finansējuma pārdali netiktu samazināts kopējais Projekta īstenošanai paredzētais valsts budžeta finansējums, atbilstoši Latvijas Nacionālās sporta padomes 2014.gada 24.jūlija sēdē Ministru kabinetam izteiktajam aicinājumam (prot. Nr.3 3.§, 3.5.2.apakšpunkts) ar Ziņojumu saistītajā Ministru kabineta sēdes protokollēmuma projektā (tā 3.2.apakšpunktā) paredzēts uzdevums Finanšu ministrijai palielināt IZM 2017.gada valsts pamatbudžeta bāzes izdevumus par 4 449 169 *euro* (t.i., proporcionāli citiem mērķiem pārdalīto līdzekļu apmēram). |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Izdevumi 2014.gada valsts budžeta programmas 09.00.00 “Sports” apakšprogrammā 09.10.00 “Murjāņu sporta ģimnāzija” par 4`449`169 *euro* samazināsies, bet attiecīgi par  4`449`169 *euro* palielināsies 2014.gada valsts budžeta programmas 09.00.00 “Sports” apakšprogrammā 09.04.00 “Sporta būves” paredzētie līdzekļi. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc Ministru kabineta rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei. | | | | |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Ina Druviete

Vizē:

Sporta departamenta

direktora vietnieks Edgars Severs

28.07.2014. 12:58

1112

Izglītības un zinātnes ministrijas

Sporta departamenta

direktora vietnieks E.Severs

67047935, edgars.severs@izm.gov.lv